
ΑΠΟΦΑΣΕΙΣ 

Αριθμ. Δ12α/Φ./ΓΠ.οικ .37215/842 (1) 

Ανάθεση Οργάνωσης και λειτουργίας των κατα¬ 
σκηνώσεων για Ατομα με Αναπηρίες για το έτος 
2018. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 57 παρ. 2 εδάφιο γ του 
ν. 4520/2018 «Μετεξέλιξη του Οργανισμού Γεωργικών 
Ασφαλίσεων σε Οργανισμό Προνοιακών Επιδομάτων και 
Κοινωνικής Αλληλεγγύης (ΟΠΕΚΑ) και λοιπές διατάξεις» 
(ΦΕΚ 30/2018 τ.Α'). 

2. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας(ενσωμάτωση της Οδηγί¬ 
ας 2011/85/ΕΕ)-δημόσιο λογιστικό και άλλες διατάξεις» 
(ΦΕΚ 143/2014 τ.Α'). 

3. Τις διατάξεις του άρθρου 27 του ν. 4320/2015 « 
Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις» (ΦΕΚ 29/2015 τ.Α'). 

4. Του ν. 4446/2016 «Πτωχευτικός Κώδικας Διοικητική 
Δικαιοσύνη Τροποποιήσεις του ν. 4270/2014 και λοιπές 
διατάξεις»(ΦΕΚ 240/2016 τ.Α'). 

5. Της διατάξεις του άρθρου 16 παρ 2 του ν. 3144/2003 
«Κοινωνικός διάλογος για την προώθηση της απασχόλη¬ 
σης και της κοινωνικής προστασίας και άλλες διατάξεις» 
(ΦΕΚ 111/2003 τ.Α'). 


6. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98/2005 τ.Α'). 

7. Του π.δ. 80/2016 «Ανάληψη υποχρεώσεων από τους 
διατάκτες» (ΦΕΚ 145/2016 τ.Α'). 

8. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 116/2015 τ.Α'). 

9. Τις διατάξεις του π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (ΦΕΚ 168/2017 τ.Α'). 

10. Την αριθμ. 2/39549/0026/11-6-2015 κοινή υπουρ¬ 
γική απόφαση «Καθορισμός δικαιολογητικών παροχής 
επιχορηγήσεων και χρηματοδοτήσεων σε Ν.Π.Δ. ή/και 
Ι.Δ. από πιστώσεις του Κρατικού Προϋπολογισμού» (ΦΕΚ 
1138/2015 τ.Β'). 

11. Την αριθμ. Δ11/οικ. 26652/784/10-5-2018 κοινή 
υπουργική απόφαση «Ανάθεση οργάνωσης και λειτουρ¬ 
γίας κατασκηνώσεων του Κρατικού Προγράμματος σε 
Δήμους» (ΦΕΚ 1870/2018 τ.Β'). 

12. Την αριθμ. Δ11/οικ. 30561/963/1-6-2018 « Απο¬ 
στόλη προγραμματισμού λειτουργίας κατασκηνώσεων 
έτους 2018» (ΑΔΑ:6ΒΒΕ465Θ1 Ω-ΓΨΔ). 

13. Την αριθμ. Υ29/8-10-2015 απόφαση του Πρωθυ- 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη (Β' 2168). 

14. Την αριθμ. Υ28/8-10-2015 απόφαση του Πρωθυ- 
πουργού «Ανάθεση αρμοδιοτήτων στην Αναπληρώτρια 
Υπουργό Εργασίας Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου (Β'2168)», όπως τρο¬ 
ποποιήθηκε και ισχύει. 

15. Την αριθμ. 2012/21/ΕΕ απόφαση της Ευρωπαϊκής 
Επιτροπής που αφορά την εφαρμογή του άρθρου 106 
παρ. 2 της Συνθήκης για τη λειτουργία της Ευρωπαϊκής 
Ένωσης στις κρατικές ενισχύσεις υπό μορφή αντιστάθ¬ 
μισης για την παροχή δημόσιας υπηρεσίας που χορη¬ 
γούνται σε ορισμένες επιχειρήσεις επιφορτισμένες με 
τη διαχείριση υπηρεσιών γενικού οικονομικού συμφέρο¬ 
ντος (17/11-1-2-12 Επίσημη Εφημερίδα της Ευρωπαϊκής 
Ένωσης). 

16. Την αριθμ. 25422/5115/31-5-2018 απόφαση δέ¬ 
σμευσης πίστωσης ύψους 650.000,00 € που καταχωρή- 

θηκε με α.α. 47666 στο Βιβλίο Εγκρίσεων και Εντολών 
Πληρωμήςτου Υπουργείου Εργασίας Κοινωνικής Ασφά¬ 
λισης και Κοινωνικής Αλληλεγγύης (ΑΔΑ: 72Υ0465Θ1Ω- 
ΩΗΘ). 

17. Την αριθμ. οικ.32760/2668/13-6-2018 εισηγητική 
έκθεση της Προϊσταμένηςτης Γενικής Διεύθυνσης Οικο¬ 
νομικών Υπηρεσιών του Υπουργείου Εργασίας, Κοινωνι¬ 
κής Ασφάλισης και Κοινωνικής Αλληλεγγύης. 

18. Την αριθμ. Δ23/9811/717/9-3-2016 απόφαση ειδι¬ 
κής πιστοποίησης ΝΠΙΔ ως φορέων παροχής υπηρεσιών 
κοινωνικής φροντίδας μη κερδοσκοπικού χαρακτήρα» 
(ΦΕΚ 937 τ.Β'). 

19. Την αριθμ. 34876/2861/22-6-2018 Γνωμοδότηση 
του Τμήματος Κρατικών Ενισχύσεων της Δ/νσης Προϋ¬ 
πολογισμού και Δημοσιονομικών Αναφορών του Υπουρ¬ 
γείου Εργασίας. 

20. Το με αριθμ. 191/20-6-2018 Απόσπασμα πρακτικού 
γενικού συμβουλίου της Πανελλήνιας Ομοσπονδίας Σω¬ 
ματείων Γονέων και Κηδεμόνων Ατόμων με Αναπηρίες 
(Π.Ο.Σ.Γ.Κ.Α.μεΑ.), για το Κατασκηνωτικό Πρόγραμμα 
2018. 

21. Η λειτουργία Κατασκηνώσεων για Άτομα με Αναπη¬ 
ρίες προσδιορίζεται ως Υπηρεσία Γενικού Οικονομικού 
Συμφέροντος (ΥΓΟΣ) καθώς εξυπηρετεί την κοινωνική 
ανάγκη της κοινωνικής ένταξης των ατόμων με αναπη¬ 
ρία. 

22. Το γεγονός ότι από τις διατάξεις της παρούσας 
προκαλείται κατά το τρέχον οικονομικό έτος, σε βάρος 
του τακτικού προϋπολογισμού δαπάνη ύψος εξακοσίων 
πενήντα χιλιάδων ευρώ (650.000 €) για την οποία έχει 
εγγράφει πίστωση στον προϋπολογισμό του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης (Ε.Φ.33-220 ΚΑΕ 2559), αποφασίζουμε: 

Άρθρο 1 

Την ανάθεση της παροχής υποστηρικτικών υπηρεσιών 
για την οργάνωση και λειτουργία κατασκηνώσεων για 
Άτομα με Αναπηρίες εντόςτου κρατικού προγράμματος 
και συμπληρωματικά αυτού για το έτος 2018 στην Πανελ¬ 
λήνια Ομοσπονδία Σωματείων Γονέων και Κηδεμόνων 
Ατόμων με Αναπηρίες (Π.Ο.Σ.Γ.Κ.Α.μεΑ.) όπου αποτελεί 
Νομικό Πρόσωπο Ιδιωτικού Δικαίου (ΝΠΙΔ). 

Άρθρο 2 

Στις Παιδικές Εξοχές-Κατασκηνώσεις του Κρατικού 
Προγράμματος και εκτός αυτού για το έτος 2018, θα φι¬ 
λοξενηθούν περίπου 3.440 Άτομα με Αναπηρίες, με το 
αναλογούν συνοδευτικό και υποστηρικτικό προσωπικό, 
σε κατασκηνωτικούς χώρους και κατασκηνωτικές περιό¬ 
δους όπως ορίζονται στην αριθμ. Δ11/οικ. 26652/784/10- 
5-2018 κοινή υπουργική απόφαση «Ανάθεση οργάνωσης 
και λειτουργίας κατασκηνώσεων του Κρατικού Προγράμ¬ 
ματος σε Δήμους» (ΦΕΚ 1870/2018 τ.Β'). 

Άρθρο 3 

Βασικοί στόχοι της συμμετοχής των Ατόμων με Ανα¬ 
πηρίες (ΑμεΑ) στο κρατικό κατασκηνωτικό πρόγραμμα 
είναι: 


α) Η ισότιμη συμμετοχή των ΑμεΑ και η άρση του κοι¬ 
νωνικού αποκλεισμού. 

β) Η κοινωνικοποίηση των ΑμεΑ και η βελτίωση της 
υγείας τους. 

γ) Η ανακούφιση και η υποστήριξη των οικογενειών 
των ατόμων με αναπηρία. 

δ) Η συμμετοχή των ΑμεΑ που διαβιούν σε Ιδρύματα 
Κλειστής Περίθαλψης. 

Άρθρο 4 

Οι αιτήσεις για την εγγραφή των κατασκηνωτών με 
Αναπηρίες θα υποβάλλονται στην Πανελλήνια Ομο¬ 
σπονδία Σωματείων Γονέων και Κηδεμόνων Ατόμων με 
Αναπηρίες (Π.Ο.Σ.Γ.Κ.Α.μεΑ.) η οποία έχει την ευθύνη της 
επιλογής των κατασκηνωτών, των συνοδών και του ειδι¬ 
κού προσωπικού. Για την λειτουργία του Κατασκηνωτι- 
κού Προγράμματος 2018, η Π.Ο.Σ.Γ.Κ.Α.μεΑ αναλαμβάνει: 

1. Να ενημερώσει μέσω της επίσημης ιστοσελίδας της, 
όσους ενδιαφέρονται να συμμετέχουν ως κατασκηνωτές 
ή ως συνοδευτικό-υποστηρικτικό προσωπικό για τους 
όρους, τις προϋποθέσεις και τον κανονισμό λειτουργίας 
των κατασκηνώσεων. 

2. Να εκδώσει και να έχει διαθέσιμα προς συμπλήρωση 
έντυπα πληροφοριακά δελτία υποψηφίων κατασκηνω¬ 
τών ΑμεΑ για κάθε ενδιαφερόμενο σύλλογο, οικογένεια, 
ίδρυμα. 

3. Να ορίσει υπεύθυνους για κάθε κατασκηνωτικό 
χώρο για τη συνεχή επίβλεψη και το συντονισμό. Οι 
υπεύθυνοι-εκπρόσωποι αναλαμβάνουν να συντάσσουν 
έκθεση για κάθε κατασκήνωση ξεχωριστά αναφορικά 
με τις ελλείψεις και παραλείψεις που διαπιστώνουν σε 
κάθε μια από αυτές, να διατυπώνουν επισημάνσεις και 
προτάσεις για βελτιώσεις που η Π.Ο.Σ.Γ.Κ.Α.μεΑ. θα τις 
αποστέλλει στους αρμόδιους Δήμους. 

Οι εκθέσεις αυτές περιλαμβάνονται και στον τελικό 
Διοικητικό Απολογισμό που συντάσσει και καταθέτει η 
Π.Ο.Σ.Γ.Κ.Α.μεΑ. με την ολοκλήρωση του κατασκηνωτι- 
κού Κρατικού Προγράμματος 2018 σε όλες τις αρμόδιες 
Διευθύνσεις της Γενικής Γραμματείας Κοινωνικής Αλλη¬ 
λεγγύης. 

4. Να συνάψει συμβάσεις έργου ή συμβάσεις παρο¬ 
χής ανεξάρτητων υπηρεσιών ή συμβάσεις ορισμένου 
χρόνου ή να προσλαμβάνει προσωπικό συνοδείας που 
παρέχει υπηρεσίες οι οποίοι θα ασφαλίζονται σύμφωνα 
με τις κείμενες διατάξεις. 

5. Να καταβάλλει τις αμοιβές σε άτομα που θα απα¬ 
σχοληθούν με διάφορες ειδικότητες στους κατασκηνω- 
τικούς χώρους για το συντονισμό του προγράμματος, 
τη συνοδεία, την ιατρονοσηλευτική φροντίδα, την υπο¬ 
στήριξη, την ψυχαγωγία, την άθληση και την ασφαλή 
διαμονή των συμμετεχόντων στις κατασκηνώσεις. 

6. Να συλλέξει, επεξεργαστεί και εγκρίνει τις αιτήσεις 
των υποψηφίων κατασκηνωτών ΑμεΑ που βάσει των 
τιθέμενων προθεσμιών κατέθεσαν πλήρως συμπληρω- 
μένεςτις αιτήσεις υποψηφιότητας-πληροφοριακά δελτία 
κατασκηνωτών. 

7. Να επιλέξει τους κατασκηνωτές ΑμεΑ που πληρούν 
τις προϋποθέσεις συμμετοχής στο κρατικό κατασκη- 

νωτικό πρόγραμμα όπως αυτές προσδιορίζονται στην 
παρούσα. 

8. Να κατανείμει τους κατασκηνωτές σε κατασκηνωτι- 
κούς χώρους που λειτουργούν στα όρια ή πλησιέστερα 
κάθε Περιφερειακής Ενότητας του τόπου διαμονής τους 
σύμφωνα με την χωρητικότητα κάθε κατασκηνωτικού 
χώρου και την ημερομηνία παραλαβής της αίτησης υπο- 
ψηφιότητας-πληροφοριακό δελτίο κατασκηνωτή από 
την Π.Ο.Σ.Γ.Κ.Α.μεΑ., με προτεραιότητα στην κατανομή 
κατασκηνωτών που διαβιούν σε ιδρύματα κλειστής πε¬ 
ρίθαλψης, 

9. Να οργανώσει το πρόγραμμα λειτουργίας κάθε κα¬ 
τασκήνωσης που φιλοξενεί κατασκηνωτές ΑμεΑ ή να 
συνδιαμορφώσει σε συνεργασία με τους υπευθύνους 
των κατά τόπους Δήμων, το πρόγραμμα λειτουργίας των 
κατασκηνώσεων που λειτουργούν με μικτό πληθυσμό 
κατασκηνωτών (κατασκηνωτές με αναπηρία και κατα¬ 
σκηνωτές χωρίς αναπηρία), με τρόπο τέτοιο ώστε να 
επιτευχθεί η επιτυχής υλοποίηση του κρατικού κατα- 
σκηνωτικού προγράμματος σύμφωνα με τους στόχους 
και τις προδιαγραφές του. 

10. Να καλύψει μόνο τις δαπάνες για προσωπικό συ¬ 
νοδείας και υποστήριξης ΑμεΑ και, όπου απαιτείται, 
προσωπικό ιατρονοσηλευτικής φροντίδας στις ακριτι- 
κές νησιωτικές περιοχές όπου δεν θα λειτουργήσουν 
Δημοτικές Κατασκηνώσεις στα πλαίσια του Κατασκηνω- 
τικού Προγράμματος, αλλά ιδίοις εξόδοιςτων Δήμων ή 
της Εκκλησίας θα φιλοξενηθούν σε Κατασκηνώσεις τους 
στις περιοχές αυτές ΑμεΑ. 

11. Να καταβάλλει κάθε άλλη δαπάνη, που θα κριθεί 
απαραίτητη για την ομαλή και επιτυχή φιλοξενία για 
Άτομα με Αναπηρίες στις κατασκηνώσεις του Κρατικού 
Προγράμματος 2018, καθώς και δαπάνες για την καλή 
και ασφαλή λειτουργία των κατασκηνώσεων, δαπάνες 
μεταξύ των οποίων μπορούν να είναι: κάλυψη διοικη¬ 
τικών υπηρεσιών για την οργάνωση και λειτουργία του 
προγράμματος, ασφαλιστική κάλυψη των ΑμεΑ και των 
ειδικοτήτων που απασχολούνται από την Π.Ο.Σ.Γ.Κ.Α.μεΑ. 
στα πλαίσια του Κρατικού Προγράμματος 2018-από ατυ¬ 
χήματα ή ασθένειες, έξοδα μετακίνησης των υπευθύνων 
που ορίζονται από την Π.Ο.Σ.Γ.Κ.Α.μεΑ. - για την επίβλε¬ 
ψη και παρακολούθηση της λειτουργίας των κατασκη¬ 
νώσεων, καθώς και έξοδα διαμονής και διατροφής των 
υπευθύνων-εφόσον κριθεί απαραίτητο, την προμήθεια 
απαραίτητων ειδών για την ασφάλεια και την ψυχαγωγία 
των κατασκηνωτών ΑμεΑ, (σωσίβια, παιχνίδια, είδη χει¬ 
ροτεχνίας και δημιουργικής απασχόλησης κ.ο.κ.). 

12. Να συντάσσει και να υποβάλλει ενδιάμεσους διοι¬ 
κητικούς ή και οικονομικούς απολογισμούς με οικονο¬ 
μικά στοιχεία και πεπραγμένα και συνολικό διοικητικό 
και οικονομικό απολογισμό με τα συνολικώς πεπραγ¬ 
μένα και το σύνολο των παραστατικών των ισόποσων 
δαπανών μετά την λήξη του κατασκηνωτικού Κρατικού 
Προγράμματος στην Διεύθυνση Πολιτικών Ατόμων με 
Αναπηρία του Υπουργείου Εργασίας Κοινωνικής Ασφά¬ 
λισης και Κοινωνικής Αλληλεγγύης, 


13. Να λαμβάνει όλα τα απαραίτητα μέτρα που εγγυώ- 
νται το σεβασμό των δικαιωμάτων και της αξιοπρέπειας 
των χρηστών των παρεχόμενων υπηρεσιών των κατα¬ 
σκηνώσεων του Κρατικού Προγράμματος. 

14. Να εγγυάται την ανάπτυξη δραστηριοτήτων με 
συνεχή τρόπο και χωρίς διακοπή, 

15. Να παρακολουθεί και να ελέγχει την ποιότητα των 
παρεχόμενων υπηρεσιών στους κατασκηνωτές ΑμεΑ. 

16. Οι δαπάνες δε θα πρέπει να υπερβαίνουν το πραγ¬ 
ματικό κόστος παροχής των υπηρεσιών που ανατίθεται 
στην Π.Ο.Σ.Γ.Κ.Α.μεΑ με την παρούσα, σύμφωνα με το 
άρθρο 5 της Απόφασης 2012/21 /ΕΕ. 

17. Υποχρεούνται στην τήρηση χωριστού λογαρια¬ 
σμού εσόδων και εξόδων για τις δραστηριότητές της που 
συνδέονται με την παροχή των υπηρεσιών που ανατίθε¬ 
ται με την παρούσα. 

Άρθρο 5 

Οι προϋποθέσεις που πρέπει να πληρούν οι συμμε- 
τέχοντες στο κατασκηνωτικό πρόγραμμα ΑμεΑ 2018 
είναι: α) Να διαθέτουν γνωμάτευση πιστοποίησης(εν 
ισχύ) του είδους και του βαθμού της αναπηρίας τους από 
ΚΕΠΑ, ΑΣΥΕ, ΑΝΥΕ, ΑΑΥΕ ή της Ανώτατης υγειονομικής 
επιτροπής της Ελληνικής Αστυνομίας ή της Ανώτατης 
υγειονομικής επιτροπήςτου Πυροσβεστικού Σώματος ή 
οποιαδήποτε υγειονομική επιτροπή λειτουργούσε πριν 
την σύσταση των ΚΕΠΑ και φωτοαντίγραφο αυτής συ¬ 
νυποβάλλεται με την αίτηση υποψηφίου κατασκηνωτή 
στην Π.Ο.Σ.Γ.Κ.Α.μεΑ. 

β) Η κατάσταση της υγείας τους είναι τέτοια που μπο¬ 
ρούν να συμμετάσχουν στο Πρόγραμμα, βάσει σχετικής 
ιατρικής γνωμάτευσης που χορηγείται από τον θερά¬ 
ποντα ιατρό κάθε υποψήφιου κατασκηνωτή, γ) Να έχει 
συμπληρωθεί και υποβληθεί στην Π.Ο.Σ.Γ.Κ.Α.μεΑ. από 
τους γονείς ή νόμιμους κηδεμόνες ή τους Προέδρους 
των ιδρυμάτων κλειστής περίθαλψης (εάν πρόκειται για 
ΑμεΑ που διαβιούν σε ιδρύματα και στερούνται οικο¬ 
γενειακού περιβάλλοντος ή δικαστικού συμπαραστά¬ 
τη) αίτηση υποψηφίου κατασκηνωτή ΑμεΑ με τα πλή¬ 
ρη ατομικά και ιατρικά στοιχεία του υποψηφίου, μαζί 
με υπεύθυνη δήλωση του υποβάλλοντος την αίτηση, 
ο τύπος και το περιεχόμενο της οποίας προσδιορίζε¬ 
ται από την Π.Ο.Σ.Γ.Κ.Α.μεΑ., καθώς και με την ακριβή 
και αναλυτική φαρμακευτική αγωγή που ακολουθεί ο 
υποψήφιος κατασκηνωτής, δ) Κάθε υποψήφιος κατα¬ 
σκηνωτής συνοδεύεται από συνοδό που με μέριμνα 
του οικογενειακού περιβάλλοντος του κατασκηνωτή ή 
του ιδρύματος που διαβιεί έχει ορισθεί και ενημερωθεί 
και η προσφορά τους καλύπτεται οικονομικά από την 
Π.Ο.Σ.Γ.Κ.Α.μεΑ. η οποία και έχει την ευθύνη συντονισμού 
και εποπτείας των επικεφαλής συντονισμού των ΑμεΑ, 
του Προσωπικού Ιατρικής και Νοσηλευτικής Φροντίδας, 
του Προσωπικού Συνοδείας και Υποστήριξηςτων κατα¬ 
σκηνωτών με Αναπηρίες. 

ε) Οι συμμετέχοντες κατασκηνωτές ΑμεΑ θα πρέπει 
να έχουν συμπληρώσει το 10ο έτος της ηλικίας τους και 
δεν θα πρέπει να έχουν υπερβεί το 50ο έτος της ηλικίας 
τους. Κατ’ εξαίρεση και μόνο σε κατασκηνώσεις που θα 

λειτουργήσουν για περισσότερες των τριών κατασκη- 
νωτικών περιόδων δύναται στην τελευταία περίοδο, 
και εφόσον το επιτρέπει η χωρητικότητα του κατασκη- 
νωτικού χώρου, να φιλοξενηθούν και κατασκηνωτές 
με αναπηρία η ηλικία των οποίων, όμως, δεν μπορεί 
να υπερβαίνει το 60ο έτος, η δε αναλογία τους δεν θα 
υπερβαίνει το 10% των κατασκηνωτών ΑμεΑ στον συ¬ 
γκεκριμένο κατασκηνωτικό χώρο. Επισημαίνεται ότι, 
δεδομένων των στόχων της συμμετοχής των ΑμεΑ στο 
κρατικό κατασκηνωτικό πρόγραμμα, απαγορεύεται οι 
κατασκηνωτές να συνοδεύονται κατά τη συμμετοχή τους 
στο Πρόγραμμα από τους γονείς τους (μητέρα ή πατέρα), 
καθώς και από άτομα που η κατάσταση της πνευματικής, 
σωματικής ή ψυχικής τους υγείας δεν τους το επιτρέπει 
ή από άτομα που δεν έχουν συμπληρώσει το 18ο έτος 
της ηλικίας τους. 

Άρθρο 6 

Η παρακολούθηση της υλοποίησης των προαναφερ- 
θέντων στην παρούσα πραγματοποιείται από τριμελή 
επιτροπή αποτελούμενη από τρεις υπαλλήλους της Γενι¬ 
κής Γραμματείας Κοινωνικής Αλληλεγγύης του Υπουργεί¬ 
ου Εργασίας Κοινωνικής Ασφάλισης & Κοινωνικής Αλλη¬ 
λεγγύης, με τους αναπληρωτές τους, εκ των οποίων ένας 
θα εκτελεί χρέη Προέδρου και ένας χρέη γραμματέα. 

Η Επιτροπή Παρακολούθησης εδρεύει στο Υπουργείο 
Εργασίας Κοινωνικής Ασφάλισης & Κοινωνικής Αλληλεγ¬ 
γύης, συνεδριάζει τουλάχιστον μία φορά το μήνα, ελέγχει 
με εκτάκτους ή τακτικούς επιτόπιους ελέγχους, αλλά και 
με ενδιάμεσες διοικητικές απολογιστικές εκθέσεις της 
Π.Ο.Σ.Γ.Κ.Α.μεΑ., την ποιότητα των παρεχόμενων υπη¬ 
ρεσιών, αξιολογείτο αποτελέσματα και υποχρεούται να 
υποβάλλει στη Διεύθυνση Πολιτικών Ατόμων με Αναπη¬ 
ρία αιτιολογημένες απολογιστικές εκθέσεις αξιολόγησης 
της πορείας υλοποίησης του έργου. 

Η Επιτροπή Παρακολούθησης-σύμφωνα με τις αρ¬ 
μοδιότητες της-σε ειδική συνεδρίαση της θα αξιολογεί 
συνολικά την καλή εκτέλεση του φυσικού αντικειμένου 
λαμβάνοντας υπόψη της κι ελέγχοντας και τα παραστα¬ 
τικά δαπανών για το σύνολο του Προγράμματος, κα¬ 
θώς και συνολικό διοικητικό απολογισμό του κρατικού 
κατασκηνωτικού προγράμματος που θα υποβάλλει η 
Π.Ο.Σ.Γ.Κ.Α.μεΑ. προκειμένου να πιστοποιήσει το σύνολο 
της δαπάνης και να εισηγηθεί την εξόφληση του ποσού 
της χρηματοδότησης. 

Άρθρο 7 

Η χρηματοδότηση για την οργάνωση και λειτουργία 
του κατασκηνωτικού προγράμματος για Άτομα με Ανα¬ 
πηρίες γίνεται από τις πιστώσεις που εγγράφονται στον 
προϋπολογισμό του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

Η καταβολή του ποσού θα γίνει ως εξής: 

α) 40% για να καλυφθούν οι λειτουργικές δαπάνες 
που αφορούν στην προετοιμασία και οργάνωση του 
προγράμματος από την Πανελλήνια Ομοσπονδία Σω¬ 
ματείων Γονέων και Κηδεμόνων Ατόμων με Αναπηρίες 
(Π.Ο.Σ.Γ.Κ.Α.μεΑ.), με την έκδοση της παρούσης. 


β) 60% με την ολοκλήρωση της υλοποίησης του προ¬ 
γράμματος (η πιστοποίηση του οποίου γίνεται από την 
Επιτροπή Παρακολούθησης του άρθρου 6). 

Βάσει της διάταξης του άρθρου 8 της απόφασης 
2012/21/ΕΕ, όλες οι πληροφορίες σχετικά με την ως 
άνω χρηματοδότηση θα τηρηθούν για δέκα έτη και θα 
γνωστοποιηθούν στην ΕΕ σε περίπτωση ελέγχου. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 4 Ιουλίου 2018 

Οι Αναπληρωτές Υπουργοί 

Εργασίας, Κοινωνικής 

Ασφάλισης και Κοινωνικής 

Αλληλεγγύης Οικονομικών 

ΘΕΑΝΩ ΦΩΤΙΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 1000.0/51265/2 018 (2) 

Καθορισμός του ποσού που καταβάλλεται για 
το μέτρο του Μεταφορικού Ισοδύναμου για το 
έτος 2018 . 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

1.1 .Του ν. 3861 /2010 (Α' 112) «Ενίσχυση της διαφάνει¬ 
ας με υποχρεωτική την ανάρτηση Νόμων και πράξεων 
των Κυβερνητικών, Διοικητικών και Αυτοδιοικητικών ορ¬ 
γάνων στο διαδίκτυο «Πρόγραμμα ΔΙΑΥΓΕΙΑ» και άλλες 
διατάξεις». 

1.2. Του ν. 4270/2014 (ΑΊ 43) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ)-Δημόσιο λογιστικό και άλλες διατάξεις». 

1.3. Του άρθρου 13 του ν. 4314/2014 (Α' 265) «Α) Για 
τη διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/2017 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ Ε 156/16-6-2012) στο ελληνικό δίκαιο, 
τροποποίηση του ν. 3413/2005 (Α' 297) και άλλες δια¬ 
τάξεις». 

1.4. Του ν. 4538/2018 (Α' 85) «Μέτρα για την προώθη¬ 
ση των Θεσμών της Αναδοχής και Υιοθεσίας και άλλες 
διατάξεις». 

1.5. Του ν. 4551/2018 (Α' 116) «Μηχανισμός Εφαρμο¬ 
γής, Κρατική Εποπτεία και Γενικοί Όροι Υλοποίησης του 
Μεταφορικού Ισοδύναμου (Μ.Ι)». 

1.6. Του π.δ. 189/2009 (Α' 221) «Καθορισμός και ανα¬ 
κατανομή αρμοδιοτήτων των Υπουργείων», όπως τρο¬ 
ποποιήθηκε με το π.δ. 50/2010 (Α' 89) «Ανακατανομή 
αρμοδιοτήτων των Υπουργείων και τροποποιήσεις του 
π.δ. 189/2009». 

1.7. Τουπ.δ. 63/2005 (Α' 98) «Κωδικοποίηση της νομο¬ 
θεσίας για την Κυβέρνηση και τα Κυβερνητικά Όργανα». 

1.8. Του π.δ. 70/2015 (Α' 114) «...Ανασύσταση του 
Υπουργείου Ναυτιλίας και Αιγαίου και μετονομασίατου 
σε Υπουργείο Ναυτιλίας και Νησιωτικής Πολιτικής..». 

1.9Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

1.10 Του π.δ. 142/2017 (Α' 181) «Οργανισμός του 
Υπουργείου Οικονομικών». 

1.11 Του π.δ. 147/2017 (Α' 192) «Οργανισμός του 
Υπουργείου Οικονομίας και Ανάπτυξης». 

1.12. Του π.δ. 13/2018 (ΦΕΚ 26/Α') «Οργανισμός 
Υπουργείου Ναυτιλίας και Νησιωτικής Πολιτικής». 

2.1. Την αριθμ. Υ29/08-10-2015 (Β' 2168) απόφαση 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη». 

2.2. Την αριθμ. Υ197/16 (Β' 3722) απόφαση Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρί- 
τση», όπως ισχύει. 

2.3. Την με αριθμ. 1000.0/104326/2016/7-12-2016 
(Β' 3987) κοινή απόφαση του Πρωθυπουργού και του 
Υπουργού Ναυτιλίας και Νησιωτικής Πολιτικής «Ανάθεση 
αρμοδιοτήτων στον Υφυπουργό Ναυτιλίας και Νησιωτι¬ 
κής Πολιτικής Νεκτάριο Σαντορινιό». 

3.1. Την με αριθμ. 141951/21.12.2017 (ΑΔΑ: 
683Υ465ΧΙ8-ΦΤΗ) κοινή υπουργική απόφαση των 
Υπουργών Οικονομίας και Ανάπτυξης και Οικονομικών 
με θέμα «Τακτοποίηση πληρωμών Δημοσίων Επενδύ¬ 
σεων με την λήξη του Οικονομικού έτους 2017, χρημα¬ 
τοδότηση του Προγράμματος Δημοσίων Επενδύσεων 
2018 και ρύθμιση σχετικών θεμάτων». 

3.2. Την 46274/26.09.2014 (Β' 2573) κοινή υπουργική 
απόφαση «Ρυθμίσεις για τις πληρωμές των δαπανών του 
συγχρηματοδοτούμενου σκέλους του Προγράμματος 
Δημοσίων Επενδύσεων», όπως τροποποιήθηκε και ισχύει. 

3.3. Την κατάργηση του υπολόγου-φυσικού προσώπου 
και για το εθνικό σκέλος του Προγράμματος Δημοσίων 
Επενδύσεων σύμφωνα με το άρθρο 10 του ν. 4337/2015 
(Α' 129) «Μέτρα για την εφαρμογή της συμφωνίας δη¬ 
μοσιονομικών στόχων και διαρθρωτικών μεταρρυθμί¬ 
σεων». 


3.4. Την με αριθμ. 72252/3.7.2018 αριθμ. απόφασης 
716 του Αναπληρωτή Υπουργού Οικονομίας και Ανά¬ 
πτυξης (ΑΔΑ: ΨΩΙ9465ΧΙ8-ΣΡΙ). 

4. Το με αριθμ. 2812.7/50461/2018 εισηγητικό σημεί¬ 
ωμα ΥΝΑΝΠ/ΓΔΟΥ. 

5. Το γεγονός ότι από τις διατάξειςτης παρούσης προ- 
καλείται δαπάνη ύψους 60.000.000,00 ευρώ, η οποία θα 
αντιμετωπισθεί απάτην εγγεγραμμένη πίστωση στη ΣΑΕ 
033 του π.δ.Ε του Υπουργείου Ναυτιλίας και Νησιωτικής 
Πολιτικής, Ειδικός Φορέας Γενική Γραμματεία Αιγαίου και 
Νησιωτικής Πολιτικής 2018 (ΑΔΑ:ΨΩΙ9465ΧΙ8-ΣΡΙ), έργο 
με κωδικό 2018ΣΕ03300006, προκειμένου νατύχει χρη¬ 
ματοδότησης από το εθνικό σκέλος του π.δ.Ε με συνο¬ 
λικό προϋπολογισμό 570.000.000 ευρώ, αποφασίζουμε: 

Άρθρο 1 

Καθορίζεται το ποσό που καταβάλλεται για το έργο του 
Μεταφορικού Ισοδύναμου για το έτος 2018 και ειδικό¬ 
τερα για τους μήνες από Ιούλιο έως και Δεκέμβριο του 
έτους 2018 στο ποσό των 60.000.000,00 ευρώ. 

Άρθρο 2 

Το ποσό αυτό καταβάλλεται από την πίστωση που έχει 
εγγράφει για το σκοπό αυτό στη ΣΑΕ 033 του π.δ.Ε του 
Υπουργείου Ναυτιλίας και Νησιωτικής Πολιτικής, Ειδι¬ 
κός Φορέας Γενική Γραμματεία Αιγαίου και Νησιωτικής 
Πολιτικής 2018 (ΑΔΑ: ΨΩΙ9465ΧΙ8-ΣΡΙ), έργο με κωδικό 
2018ΣΕ03300006. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 5 Ιουλίου 2018 

Οι Υπουργοί 

Αναπληρωτής Υπουργός Αναπληρωτής 

Οικονομίας και Ανάπτυξης Υπουργός Οικονομικών 

ΑΛΕΞΑΝΔΡΟΣ ΧΑΡΙΤΣΗΙ ΓΕΩΡΓΙΟΣ ΧΟΥΛΙΑΡΑΚΗΣ 

Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 






























